b'\n_START_ARTICLE_\nLauri Korpikoski\n_START_SECTION_\nNHL\n_START_PARAGRAPH_\nNew York Rangers varasi Korpikosken 19. pelaajana vuoden 2004 draftissa.\n_START_SECTION_\nNew York Rangers\n_START_PARAGRAPH_\nEnnen NHL:\xc3\xa4\xc3\xa4n l\xc3\xa4ht\xc3\xb6\xc3\xa4, Korpikoski oli tullut tunnetuksi hy\xc3\xb6kk\xc3\xa4\xc3\xa4v\xc3\xa4n\xc3\xa4 ratkaisupelaajana nuorten maajoukkueessa. Mutta TPS:ss\xc3\xa4 v\xc3\xa4h\xc3\xa4lle peliajalle j\xc3\xa4\xc3\xa4nyt suomalainen l\xc3\xa4hti Pohjois-Amerikkaan ilman mit\xc3\xa4\xc3\xa4n n\xc3\xa4ytt\xc3\xb6j\xc3\xa4. L\xc3\xa4htiess\xc3\xa4\xc3\xa4n h\xc3\xa4n oli saanut puolustavan hy\xc3\xb6kk\xc3\xa4\xc3\xa4j\xc3\xa4n leiman.  Korpikoski pelasi kolme kautta AHL:ss\xc3\xa4 Hartford Wolf Packin riveiss\xc3\xa4. Kaudella 2007\xe2\x80\x932008 Korpikoski teki farmiliigassa 50 pistett\xc3\xa4. Seuraavalla kaudella h\xc3\xa4n sai vihdoin kutsun NHL:\xc3\xa4\xc3\xa4n ja New York Rangersin riveihin._NEWLINE_Debyyttikaudellaan NHL:ss\xc3\xa4 2008\xe2\x80\x932009  Korpikoski pelasi 68 ottelua, joissa h\xc3\xa4n teki 14 pistett\xc3\xa4. Hiljainen turkulainen ajautui pienell\xc3\xa4 j\xc3\xa4\xc3\xa4ajalla kolmos-nelosketjun rooliin. Korpikoski kertoi itseluottamuksensa kadonneen, ja ett\xc3\xa4 kiekko tuntui lavassa kuin "kuumalta perunalta". Korpikoski kaupattiin NHL-seura Phoenix Coyotesiin hein\xc3\xa4kuussa 2009 vaihdossa Enver Lisiniin.\n_START_SECTION_\nPhoenix/Arizona Coyotes (2009\xe2\x80\x932015)\n_START_PARAGRAPH_\nKausi 2009\xe2\x80\x932010 oli pienimuotoinen l\xc3\xa4pimurto. "Korpedo" pelasi Phoenix Coyotesissa 71 ottelua, joissa teki vain 11 pistett\xc3\xa4. Korpikoski onnistui kuitenkin useaan kertaan rangaistuslaukauksissa ja oli toiseksi ahkerin yritt\xc3\xa4j\xc3\xa4 koko liigassa. Mukaan mahtui muutama hieno maalikin. Itseluottamus kasvoi kauden edetess\xc3\xa4._NEWLINE_Kausi 2010\xe2\x80\x932011 oli Korpikosken l\xc3\xa4pimurtokausi. Suomalainen kuului valmentaja Dave Tippettin luottomiehiin. Viel\xc3\xa4 alkukaudella Korpikoski pelasi v\xc3\xa4h\xc3\xa4isell\xc3\xa4 peliajalla ja itseluottamus kateissa. Kauden j\xc3\xa4lkimm\xc3\xa4isell\xc3\xa4 puolikkaalla alkoi kuitenkin tapahtua. Loukkaantumisten my\xc3\xb6t\xc3\xa4 h\xc3\xa4n sai enemm\xc3\xa4n peliaikaa ja yht\xc3\xa4kki\xc3\xa4 kaikki huomasivat miten taitava ja nopea pelaaja oli kyseess\xc3\xa4. Korpikoski v\xc3\xa4l\xc3\xa4ytteli vaihto vaihdon per\xc3\xa4\xc3\xa4n, haastoi vahvalla luistelullaan vastustajia ja alkoi saada maalipaikkoja. Alivoimaspesialistina tunnettu turkulainen pelasi nyt my\xc3\xb6s ylivoimaa. Korpikoski nousikin Coyotesin ykk\xc3\xb6sketjuun, kapteeni Shane Doanin rinnalle. Doan kehuikin suomalaista huikean nopeaksi ja taitavaksi pelaajaksi. Korpikoski saikin lempinimen "Ninja". Coyotesin p\xc3\xa4\xc3\xa4valmentaja Dave Tippett vertasikin Korpikoskea Jere Lehtiseen. "Korpedo" teki kauden aikan hyv\xc3\xa4t tehot 19+21=40 ja monet veikkailivatkin h\xc3\xa4nen olevan seuraava suomalainen 30 maalin tekij\xc3\xa4._NEWLINE_Kes\xc3\xa4ll\xc3\xa4 rajoitetuksi vapaaksi-agentiksi tulleen Korpikosken kerrottiin menev\xc3\xa4n Coyotesin kanssa v\xc3\xa4limiesk\xc3\xa4sittelyyn sopimuksestaan. Lopulta hein\xc3\xa4kuussa 2011 Korpikoski kuitenkin teki Phoenix Coyotesin kanssa kahden vuoden ja 3,6 miljoonan dollarin arvoisen jatkosopimuksen._NEWLINE_Kaudella 2011\xe2\x80\x932012 "Korpedo" jatkoi pistetehtailuaan samaan tahtiin. Runkosarjassa h\xc3\xa4n teki 37 pistett\xc3\xa4. Coyotesin p\xc3\xa4\xc3\xa4valmentaja Dave Tippett kertoi Korpikosken olevan "prototyyppi NHL-pelaajasta". H\xc3\xa4n kertoi Korpikosken olevan erinomainen alivoimapelaaja, hyv\xc3\xa4 luistelija ja vahva kiekon kanssa. Lis\xc3\xa4ksi Coyotes-ikoni Shane Doan kertoi arvostavansa Korpikosken hy\xc3\xb6kk\xc3\xa4ys- ja puolustusp\xc3\xa4\xc3\xa4osaamista. _NEWLINE_NHL:n ty\xc3\xb6sulun takia h\xc3\xa4n pelasi kauden 2012\xe2\x80\x932013 alussa SM-liigajoukkue Turun Palloseuran riveiss\xc3\xa4 11 ottelua. Loppukaudella h\xc3\xa4n pelasi Phoenixissa 36 ottelua. Seuraavien kahden kauden aikana h\xc3\xa4n pelasi Phoenix/Arizonassa yhteens\xc3\xa4 133 ottelua, joissa teki 46 tehopistett\xc3\xa4.\n_START_SECTION_\nEdmonton Oilers\n_START_PARAGRAPH_\nKauden 2015\xe2\x80\x932016 Korpikoski edusti Edmonton Oilersia. Oilers osti kuitenkin Korpikosken sopimuksen ulos 2016 kes\xc3\xa4ll\xc3\xa4. Korpikoski yritti p\xc3\xa4\xc3\xa4st\xc3\xa4 Calgary Flamesin kokoonpanoon koeajalla, mutta ei saanut sopimusta.\n_START_SECTION_\nDallas Stars\n_START_PARAGRAPH_\nKorpikoski teki lokakuussa 2016 yhden kauden sopimuksen Dallas Starsin kanssa. Dallas treidasi Korpikosken siirtorajalla Columbus Blue Jacketsin vaihdossa farmipelaaja Dillon Heatheringtoniin.\n_START_SECTION_\nTPS\n_START_PARAGRAPH_\nKorpikoski palasi Suomeen tekem\xc3\xa4ll\xc3\xa4 TPS:n kanssa kuusivuotisen sopimuksen toukokuussa 2018. Sopimuksessa on optio ulkomaille siirtymisest\xc3\xa4. H\xc3\xa4nell\xc3\xa4 diagnosoitiin toukokuussa 2018 kroonisnen tulehduksellisnen suolistosairaus IDB ja syksyll\xc3\xa4 2018 h\xc3\xa4n sairastui viel\xc3\xa4 syd\xc3\xa4nlihastulehdukseen, jonka aiheutti l\xc3\xa4\xc3\xa4keyliherkkyys. H\xc3\xa4n p\xc3\xa4\xc3\xa4see pelaamaan TPS:ss\xc3\xa4 vasta 6. maaliskuuta 2019.\n_START_SECTION_\nMaajoukkueura\n_START_PARAGRAPH_\nKorpikoski pelasi MM-kilpailuissa 2010 seitsem\xc3\xa4n ottelua ilman tehopisteit\xc3\xa4. Suomi karsiutui puoliv\xc3\xa4lieriss\xc3\xa4. MM-kilpailuissa 2013 h\xc3\xa4n pelasi nelj\xc3\xa4nneksi sijoittuneessa Suomen joukkueessa kahdeksan ottelua, joissa teki kolme maalia ja antoi kaksi maalisy\xc3\xb6tt\xc3\xb6\xc3\xa4. H\xc3\xa4n saavutti olympiapronssia Sot\xc5\xa1issa 2014. H\xc3\xa4n teki kuudessa ottelussa kaksi maalia ja antoi kaksi maalisy\xc3\xb6tt\xc3\xb6\xc3\xa4. Korpikoski edusti Suomea World Cupissa 2016 ilman tehopisteit\xc3\xa4.'